Inpaichthys kerri

***Inpaichthys kerri*** (Géry & Junk, 1977) ye una especie de peix tropical d'augua dolza d'a familia Characidae, d'entre 4 y 5&nbsp;cm de lonchitut en os masclos, y d'entre 4,5 y 5,5&nbsp;cm en as fembras adultas. Ye una especie natural d'os ríos de gran parte de l'interior d'America d'o Sud, y se'n troba poblacions salvaches dende os rigachuelos d'o Pantanal de Mato Grosso, en o sud de Brasil, dica os afluyents de y o propio río Amazonas, en o norte d'o mesmo país. Habita en auguas someras, sin de guaire profundidat, pero con frecuencia plenas de densa vechetación.

En Espanya se'l comercializa con o nombre de *falso tetra emperador*, per lo pareixito fisico tan prencipal que tienen con *[[Nematobrycon palmeri]]* (o verdader «*[[tetra (peix)|tetra]] emperador*») con el que a sobén se'l entivoca. No ye cosa guaire extraordinaria de trobar eixemplars d**Inpaichthys kerri'' que s'ofreixen erroniament como tetras emperador en as [[botiga]]s d'animals. Un observador conoixedor d'as especies detectará la presencia d'[[aleta adiposa]] en ''I. kerri'', que no existe en ''[[Nematobrycon palmeri]]'', a mida bella mica mas chiqueta d'o "falso" emperador (si se'n contimpara eixemplars de tot adultos), y a forma un poquet mas afusada d'os ''Inpaichthys''. Tamién reciben o nombre de «tetra de Kerr» u «tetra kerri».

==Descripción==
''Inpaichthys kerri'' ye una especie con un evident [[dimorfismo sexual]], con as fembras mas grans que no os masclos. Os masclos tienen, a demés, l'[[aleta anal]] bella mica mas desarrollada. Os masclos tienen l'[[aleta adiposa]] (caracteristica d'a familia ''Characidae'') de color [[azul]]enca, mientres que en as fembras ye d'a mesma color que la resta d'o cuerpo. A coloración cheneral d'o cuerpo ye [[marrón]] de fundo, con una brillura metalica carateristica d'ista especie que fa que seguntes como les i incide a [[luz]] en as [[escata]]s pareixca que cambean de color dende azulenca u dica morada enta [[narancha]] u viceversa, conforme l'animal chira u se mueve. Ista coloración ye el que fa que en a literatura anglofona sen suelga decir ''Blue tetra'' («[[tetra (peix)|tetra]] azul»). Tienen una faixa negra central, ampla y bien definida, que les recorre tot lo cuerpo per cada costato, indo dende a [[coda]] dica la [[cabeza]]. A forma d'o cuerpo ye de [[fuso]], mas fina que no en altras especies de ''[[tetra (peix)|Tetra]]'', con una natación áchil y rapeda.

O suyo comportamiento ye timido y pacifico, trobando-se-los de normal amagaus d'entre a vechetación. Son mas niervudos que no os tetras emperador verdaders, estando mas amagadizos en l'[[acuario]]. Como tamién pasa con cualques especies de peixes que tradicionalment se describen como pacificas en a bibliografía (por eixemplo ''[[Hasemania nana]]'' u ''[[Thayeria boehlkei]]''), en situacions d'alta [[densidat de población]] de peixes en l'acuario, os eixemplars d**Inpaichthys kerri* pueden manifestar conductas territorials que no se solen trobar descritas en os libros, encorrendo-se d'entre éls u dica a las altras especies que i convivan.

==Imáchens==
<gallery>
Imachen:01.Inpaichtys kerri.jpg|*Inpaichthys kerri*
Imachen:03.Inpaichtys kerri.jpg|*Inpaichthys kerri*
Imachen:02.Inpaichtys kerri.jpg|*Inpaichthys kerri''


## Referencias

## Vinclos externos